Meistr Y Chwarae

Cyflwyniad theatrig i Ysgolion Uwchradd oedd Meistr Y Chwarae wedi'i lunio gan Cynan, a'i chyflwyno ym 1969 gan Gwmni Theatr Cymru. Roedd y cyflwyniad ar ffurf anterliwt gyda chymeriadau megis "Angau", "y ffŵl" a'r "Cybydd". Rhoddwyd perfformiad arbennig yn Y Coleg Normal ar gyfer darpar athrawon. Roedd y cynhyrchiad yn gyfuniad o ddawns a cherddoriaeth ar y delyn gan Meinir Lloyd.

 Cefndir 
Cyfnod Twm o'r Nant oedd dan sylw gan archwilio'r hwyl a'r direidi a fyddai wedi blodeuo, onibai am "ymosodiad chwyrn y Methodistiaid cynnar". Dod â chyfnod yr Anterliwt i'r 20fed ganrif oedd y nod.

 Cynyrchiadau nodedig 
Llwyfannwyd y cynhyrchiad ym 1969 gan Gwmni Theatr Cymru. Y Cyfarwyddwr oedd Wilbert Lloyd Roberts a'r cast : Gwyn Parry, Meic Povey, John Ogwen, Dylan Jones, Elfed Lewys, W. H. Roberts, Beryl Williams, Dafydd Hywel, Grey Evans, Gaynor Morgan Rees a Meinir Lloyd ar y delyn.

Roedd ymateb y gynulleidfa yn gadarnhaol iawn, gyda rhai yn teimlo na "fydd y ffurf cynnar hwn [Yr Anterliwt] yn rhywbeth marw imi eto".

 Oriel 

 Cyfeiriadau 

Categori:Dramâu Cymraeg
Categori:Theatr Gymraeg y 1960au